Fundur á II ° var haldinn í stúkunni Fjölni þriðjudaginn 7. janúar 2020 . Á fundinum voru 7 ungbræður teknir upp til meðbræðrastigs og ofan af söngloftinu fluttu 7 brr . tónlist . Þá voru gestir fundarins samtals 7 , þ.e. 2 R & K sem heiðruðu fundinn með komu sinni , og svo 5 brr . úr öðrum stúkum . Fundinn sóttu 55 brr . og voru þeir allir í sjöunda himni að fundinum loknum . Fjölmargir brr . voru í fyrsta sinn í embætti á II ° og þóttu allir standa sig mjög vel . Í br . máltíð var síðan boðið upp á steiktan þorsk með ólívumauki , steiktum kartöflum og hrásalati og runnu þær veitingar ljúflega niður . Veðrið sem hafði upp sinn hramm þegar brr . voru á leið til fundarins hafði að nokkru gengið niður þegar fundinum var lokið . Þessi fyrsti fundur í stúkunni Fjölni árið 2020 , sem var afskaplega fallegur , bætti svo um munaði í lýsinguna í skammdeginu , nú þegar sól er tekin að hækka á lofti og daginn lengir – gefið var fyrirheit um að veturinn muni slaka brátt á sínum tökum og hleypa vorinu að . Varpaðu frá þér vetrarkvíða . Vorsins finnst þér langt að bíða , en það kemur hægt og hægt . Storminn þunga hreggs og hríðahefur kannski bráðum lægt . Við því búinn vertu sjálfur : Vorið fer um lönd og álfur . En því miðar hægt og hægt . Jón Magnússon Hér má heyra ljóð Jóns Magnússonar , Vorar samt , við lag Sigvalda S. Kaldalóns í flutningi þeirra Sigurðar Bragasonar , barítón , og Hjálms Sighvatssonar , píanóleikara .